Suze Groeneweg

Susanna GROENEWEG, konata kiel Suze GROENEWEG (naskiĝis la  en Strijensas, Strijen, mortis la  en Barendrecht) estis nederlanda politikisto de la Socialdemokrata Laborista Partio (SDAP). Ŝi estis la unua virino en la Dua Ĉambro de la nederlanda parlamento.

 Politika vivo 
Groeneweg estis fervora porbatolanto de popola edukado. Ŝi mem estis instruisto en Roterdamo. Groeneweg estis feministo, sed ŝi kontraŭis virinajn organizaĵojn apartajn de la socia movado.

Groeneweg estis estrarano de SDAP dum la revizio de la nederlanda konstitucio de 1917. Parto de tiu revizio estis la pasiva balotrajto por virinoj krom la tuta balotrajto por viroj. En la parlamentaj elektoj de 1918, ŝi iĝis la unua virina parlamentano. Groeneweg restis en la parlamento ĝis 1937.

Krom parlamentano de la Ĝeneralaj Statoj, Groeneweg estis parlamentano de la Provincaj Statoj kaj komunuma konsilantarano de Roterdamo. Ŝi estis aktivulo en la kontraŭalkohola movado, la pacifista movado kaj la kontraŭmilitarista movado.

 Honorigoj 
 30-a de aŭgusto 1937: Kavaliro de la Ordeno de la Nederlanda Leono.

 Literaturo 
 Reta biografieto pri Groeneweg en la Biografisch Woordenboek van het Socialisme en de Arbeidersbeweging in Nederland (1992).

Kategorio:Nederlandaj feministoj
Kategorio:Nederlandaj pacistoj
Kategorio:Nederlandaj kalvinistoj
Kategorio:Nederlandaj socialdemokratoj
Kategorio:Roterdamanoj
Kategorio:Kontraŭalkoholuloj